ગુજરાત વિધાનસભા ચૂંટણીના પરિણામોમાં સવારે 10 વાગ્યા સુધી જે ચૂંટણીના પરિણામો આવ્યા છે તેણે ભાજપનો નક્શો જ બદલી દીધો છે. જે સીટો પર એક સમયે ભાજપનું કમળ ખીલતું હતું તે સીટો પર હવે પંજો દેખાય છે. જો કે હજી સુધીના પરિણામોમાં કોઇ પણ નેતાને સ્પષ્ટ બહુમત નથી મળ્યા તેમ છતાં ભાજપ 56 સીટો પર આગળ છે તો કોંગ્રેસ 50 સીટો પર આગળ છે. આમ 100 થી વધુ બેઠકોના પરિણામોને જોતા ભાજપ અને કોંગ્રેસ વચ્ચે હાલ કાંટાની ટક્કર છે. ગામ્ય બેઠકો પર કોંગ્રેસનો દબદબો સવારે 10 વાગ્યા સુધીના પરિણામોમાં સ્પષ્ટ જોવા મળે છે. તો બીજી તરફ શહેરી બેઠકો પર ભાજપ આગળ દેખાઇ રહી છે.